CELEX: 32015R2010
Language: fi
Date: 2015-11-11 00:00:00
Title: Komission asetus (EU) 2015/2010, annettu 11 päivänä marraskuuta 2015, yksityiskohtaisten sääntöjen vahvistamisesta neuvoston asetuksen (EY) N:o 2494/95 täytäntöönpanemiseksi yhdenmukaistetun kuluttajahintaindeksin yhteisen indeksin viitejakson osalta annetun asetuksen (EY) N:o 1708/2005 muuttamisesta (ETA:n kannalta merkityksellinen teksti)

12.11.2015   
            
            
               FI
            
            
               Euroopan unionin virallinen lehti
            
            
               L 295/1
            
         KOMISSION ASETUS (EU) 2015/2010,
   annettu 11 päivänä marraskuuta 2015,
   yksityiskohtaisten sääntöjen vahvistamisesta neuvoston asetuksen (EY) N:o 2494/95 täytäntöönpanemiseksi yhdenmukaistetun kuluttajahintaindeksin yhteisen indeksin viitejakson osalta annetun asetuksen (EY) N:o 1708/2005 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhdenmukaistetuista kuluttajahintaindekseistä 23 päivänä lokakuuta 1995 annetun neuvoston asetuksen (EY) N:o 2494/95 (1) ja erityisesti sen 4 artiklan kolmannen kohdan ja 5 artiklan 3 kohdan,
   ottaa huomioon Euroopan keskuspankin lausunnon (2),
   sekä katsoo seuraavaa:
   
               (1)
            
            
               Asetuksessa (EY) N:o 2494/95 vahvistetaan tilastolliset perusteet yhdenmukaistettujen kuluttajahintaindeksien, jäljempänä ’YKHI’, tuottamista varten.
            
         
               (2)
            
            
               Komission asetuksessa (EY) N:o 1708/2005 (3) vahvistetaan yhteiset säännöt YKHIn indeksin viitejakson määrittämiseksi, ja viitejaksoksi asetetaan 2005 = 100.
            
         
               (3)
            
            
               Koska YKHIn alaindeksien luokitukseen on tehty muutoksia ja niitä alaindeksejä, jotka on yhdistetty YKHIin sen jälkeen, kun viitejakso 2005 = 100 otettiin käyttöön, on mukautettu, on tarpeen muuttaa indeksin viitejaksoa. YKHIn vertailukelpoisuuden ja asianmukaisuuden varmistamiseksi indeksin viitejaksoa olisi tämän vuoksi muutettava siten, että 2015 = 100.
            
         
               (4)
            
            
               Asetuksen (EY) N:o 2494/95 13 artiklan mukaisesti tätä asetusta hyväksyttäessä on otettu huomioon kustannustehokkuus.
            
         
               (5)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1708/2005 3 artikla seuraavasti:
   
      ”3 artikla
      Indeksin viitejakso
      1.   YKHIn yhteiseksi indeksin viitejaksoksi asetetaan 2015 = 100. Tätä uutta indeksin viitejaksoa käytetään kaikkien YKHIn indeksien ja alaindeksien muodostamisessa koko ajanjakson osalta alkaen siitä, kun YKHI julkaistaan tammikuussa 2016.
      2.   Alaindeksit, jotka on tarkoitus yhdistää YKHIin, liitetään tietyn vuoden joulukuussa sadan indeksipisteen tasolla, ja niitä käytetään seuraavan vuoden tammikuusta alkaen, tammikuu mukaan lukien.”
   
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 257, 27.10.1995, s. 1.
   
      (2)  Lausunto, annettu 1 päivänä kesäkuuta 2015 (EUVL C 209, 25.6.2015, s. 3).
   
      (3)  Komission asetus (EY) N:o 1708/2005, annettu 19 päivänä lokakuuta 2005, yksityiskohtaisten sääntöjen vahvistamisesta neuvoston asetuksen (EY) N:o 2494/95 täytäntöönpanemiseksi yhdenmukaistetun kuluttajahintaindeksin yhteisen indeksin viitejakson osalta ja asetuksen (EY) N:o 2214/96 muuttamisesta (EUVL L 274, 20.10.2005, s. 9).